cyanic-selkie/wikianc huggingface dataset:
Gioachino Rossini
Mestarin tyylipiirteitä
Rossini oli ensimmäinen, joka poisti oopperoistaan säestämättömän resitatiivin, jolloin niistä muodostui ”jatkuvia” musiikkiteoksia alusta loppuun. Hänen musiikkinsa suosio perustui ennen kaikkea sen melodisuuteen. ”Antakaa minulle ostoslista ja teen siitä musiikkiteoksen”, hän sanoi kerran. Mieleenpainuvien melodioitten rakentaminen olikin Rossinille helppoa.
"Suuren säveltäjän" persoona
thumb|left|Gioachino Rossini [[Étienne Carjatin valokuvaamana vuonna 1865.]] Rossinista on jäänyt jälkipolville useita tarinoita liittyen hänen luonteeseensa ja elämäänsä. Hänen on usein sanottu säveltäneen tunnetuimman teoksensa, Sevillan parturin hyvin lyhyessä ajassa, koska, kuten tavallista, hän oli myöhässä määräajasta. Jotkut lähteet mainitsevat sävellysajaksi viikon, toiset kaksi viikkoa – joka tapauksessa mestariteoksena pidetyn oopperan säveltämiseen kului huomattavan vähän aikaa. Hän sävelsi makuuhuoneessaan yllään vain aamutakkinsa. Huvittuneisuutta herätti, että Rossini oli säveltänyt Parturin parta koko tämän ajan ajamattomana. Säveltäjä huomautti tähän, että parran ajamiseksi hänen olisi ollut poistuttava talostaan eikä ooppera olisi valmistunut määräaikaan mennessä.
Toinen tarina kertoo erään impressaarin käynnistä Rossinin kotona. Hän löysi säveltäjän sängystään säveltämästä. Edes katsomatta tulijaan tämä pyysi häntä noukkimaan lattialle pudonneen sivun. Kun hän teki työtä käskettyä ja nosti partituurilehden lattialta, Rossini ojensi hänelle sivun, jonka oli juuri saanut valmiiksi ja pyysi impressaarin mielipidettä siitä, kumpi niistä oli parempi. Miehen vastatessa epävarmasti niiden olevan identtisiä Rossini totesi, että oli ollut helpompaa kirjoittaa uusi kuin nähdä vaivaa noustakseen sängystä ja etsiäkseen pudonnut paperi.
Oopperat
Rossinin musiikkiin perustuvat pastissioopperat:
Galip Balkar
Galip Balkar (1936 - 11. maaliskuuta 1983) oli turkkilainen diplomaatti. Kaksi armenialaista aseistauutta miestä murhasi hänet vuonna 1983 Jugoslaviassa jossa hän toimi Turkin suurlähettiläänä.
Elämä ja ura
Galip Balkar syntyi 1936 Istanbulissa. Hän valmistui Ankaran yliopistosta, lakitieteestä. Vuonna 1939 hän meni ulkoministeriöön. Hänet nimitettiin Turkin suurlähettilään Jugoslaviaan vuonna 1981.
Murha
9. maaliskuuta 1983, kaksi armenialaista aseistanutta miestä avasivat tulen pienillä ampuma-aseilla Galip Balkarin autoa kohden, joka oli pysähtynyt risteyksessä punaisiin liikennevaloihin Belgradin  ydinkeskustassa. Balkar ja hänen kuljettajansa Necati Kaya haavoittuivat, ja suurlähettilään tila meni kriittiseksi. Kaksi hyökkääjää yrittivät sitten juosta pois paikasta. Kaksi Jugoslavian turvallisuusagenttia ajoi heitä takaa, ja laukauksia vaihdettiin. Yksi asemeihistä haavoitti yhtä turvallisuusagenttia, Slobodan Brajevićistä. Toinen Brajevićiä suunnattu laukaus osui seinään  ja haavoitti hieman toimistotyöntekijä Zorica Solotićiä. Inđijasta kotoisin oleva opiskelija Željko Milivojević kuoli yhden terroristin luodista.
Äijänsuon jäähalli
Äijänsuon jäähalli (markkinointinimeltään Kivikylän Areena) on Rauman Lukon kotihallina toimiva vuonna 1970 valmistunut jäähalli Raumalla. Jäähalli on Suomen kolmanneksi vanhin. Samoin oli vuonna 1961 valmistunut tekojää, jonka päälle halli rakennettiin. Halliin mahtuu 4 500 katsojaa.
Halli oli alkuperäiseltä nimeltään Äijänsuon jäähalli. Areenaan mahtui 5 867 katsojaa kaudella. Areenan nimeksi tuli Kivikylän Areena kesken kauden. Areenaa alettiin kunnostaa vuonna 2005. Muutostyöt suunnitteli Arcci Oy. Edellisen kerran hallissa tehtiin merkittävämpiä kunnostustöitä vuonna 1992, jolloin hallin toiseen päätyyn tehtiin istumakatsomo ja ravintolatilat. Maan alle louhittiin uusia pukuhuoneita, ja myös vierasjoukkueen pukuhuone sijoitettiin sinne. WC-tiloja tehtiin lisää, ja aulatilojen pinta-ala moninkertaistui. Aitioita on nykyisin kahdessa kerroksessa. Lisäksi valmistui Fosters-ravintola, josta on esteetön näköala jäälle. Puinen seisomakatsomo purettiin ja rakennettiin uusi seisomakatsomo betonista, joka sijoitettiin hallin toiselle sivulle. Entisen seisomakatsomon paikalle tuli kaudeksi istumapaikkoja ja pub, mutta kauden päätteeksi pub purettiin ja tilalle laitettiin lisää tuoleja. Alun perin seisomakatsomo piti jättää pois, mutta vastarinta oli niin kovaa, että seisomakatsomo päätettiin säilyttää. Korjaustyöt valmistuivat syksyllä 2006, ja halli nimettiin sponsorinsa mukaan Lännen Puhelin Areenaksi. Keväällä 2007 Lännen Puhelin myytiin Dna:lle ja areenan nimi vaihtui DNA Areenaksi.
Hallissa järjestetään myös konsertteja, kuten Rauma Rock.
Kaudeksi halliin saatiin vanhan pelikellon tilalle Pomi Finland Oy:n valmistama mediakuutio. Se oli samanlainen kuin Oulun Kärppien kotihallissa oleva kuutio. Ennen kautta halliin asennettiin uusi mediakuutio, jossa esimerkiksi hidastukset näkyvät selvempinä. Kaudeksi 2008–2009 rakennettiin myös saunallinen aitio ja kaudeksi pelaajien perheet saivat oman aition, josta he yhdessä lapsineen voivat seurata peliä ja tutustua toisiinsa.
Kaudeksi 2022-2023 jäähalliin asennettiin historian toinen älyjääkiekkokaukalo. Ensimmäinen älykaukalo on Tampereen Kansi Areenalla (sponsorinimeltään Nokia Areena)
Ifikrates
Ifikrates (, ; kuoli noin 353 eaa.) oli ateenalainen kenraali.
Ifikrateen taustasta tiedetään sen verran että hänen isänsä oli suutari. Hänet tunnetaan parhaiten niistä uudistuksista jotka hän teki niin sanottujen kevytaseisten peltastien varustukseen. Ifikrates teki näiden joukkojen aseistuksesta entistä kevyemmät. Hän panosti myös kuriin ja harjoituksiin. Peltastit saattoivat näin liikkua nopeammin ja niistä tuli paljon hyödyllisempiä hyökkäyksissä. Ifikrateen uudistuksien arvo tuli hyvin esille Korintin sodan aikana. Hänen johtamansa peltasteista koostunut joukko kukisti yhden moran (noin 600 miestä) verran spartalaisia. Ensimmäisen kerran kevyesti aseistetut sotilaat kukistivat hopliiteistä koostuvan armeijan.
Ifikrates joutui kuitenkin erimielisyyksiin Ateenan liittolaisen Argoksen kanssa ja hänet lähetettiin pois Korintin alueelta Hellespontokselle. Sen jälkeen kun Ateena ja Sparta solmivat Antalkidaan rauhan vuonna 387 eaa. Ifikrates avusti Traakian odrysialaisten kuningasta Seuthesta, joka soti erästä toista traakialaista kuningasta, Kotys I:tä vastaan.
Vuonna 378 eaa. Ifikrates lähti auttamaan persialaisia valtaamaan Egyptin, mutta hän riitaantui Farnabazos II:n kanssa. Palattuaan Ateenaan Ifikrates lähetettiin Kerkyralle joka oli spartalaisten piirittämänä. Vuonna 371 eaa. Ifikrates palasi Traakiaan jossa hän liittoutui Kotys I:n kanssa ja alkoi sotia Ateenaa vastaan. Ateenalaiset kuitenkin antoivat hänelle tämän anteeksi ja hänet lähetettiin sotimaan Ateenan uudessa imperiumissa syttyneitä kapinoita vastaan. Khares syytti Ifikratesta ja hänen kahta kollegaansa siitä etteivät he olleet halunneet taistella myrskyisen sään vallitessa. Ifikrateelle tuomittiin suuret sakot ja hän eli Ateenassa aina kuolemaansa asti.
Basaari
thumb|Suuri basaari [[Istanbulissa.]] Basaari, persiaksi bāzār, on persialaisperäinen sana kauppakadulle tai paikalle. Sana tarkoittaa "paikkaa jossa voi kuljeskella". Basaari voi olla avoin tai katettu, esimerkiksi Istanbulin Suuri basaari on katettu katu tai tori.
Basaarit kuuluvat erityisesti islamilaiseen kaupunkirakentamisperinteeseen. Basaareissa on usein suljettavia myyntipaikkoja, jotka ovat pysyviä kaikenlaisen tavaran myyntipaikkoja ja jotka perinteisesti muodostavat kaupungin liike-elämän keskuksen.
thumb|left|Basaari [[Bangladeshissä 2006.]] thumb|Suuri basaari [[Iranissa.]]
Kenneth Manigault
Kenneth ”Kenny” Manigault (s. 22. syyskuuta 1991 Charleston, Etelä-Carolina) on yhdysvaltalainen koripalloilija, pelipaikaltaan pieni laitahyökkääjä. Hän on pelannut urallaan Suomen ja Puolan pääsarjoissa.
Pelaajaura
Manigault pelasi yliopistokoripalloa Wichita Staten ja Pikevillen joukkueissa saavuttaen viimeisenä vuonnaan NAIA-sarjan kunniamainintoja. Hän aloitti ammattilaisuransa Australiassa Goldfields Giants -joukkueessa. Seuraavan kauden Manigault pelasi Puolan pääsarjajoukkue AZS Koszalinissa 8,5 pisteen, 4,7 levypallon ja 1,5 pallonriiston keskiarvoilla.
Heinäkuussa 2017 Manigault siirtyi Suomen pääsarjaan, Tampereen Pyrintöön. Manigaultin kausi oli nousujohteinen. Hän teki kauden korkeimman pistemääränsä (28) 10. tammikuuta Espoo Unitedia vastaan. Manigault oli runkosarjassa sarjan toiseksi paras pallonriistäjä 2,1:n ottelukeskiarvollaan. Pyrintö selviytyi pudotuspeleihin joissa hävisi puolivälierissä Karhulle. Pyrinnön kauden päätyttyä Manigault teki tamperelaisten kanssa kauden mittaisen jatkosopimuksen.
Pelityyli ja ominaisuudet
Pyrinnön valmentaja Sami Toiviainen kuvaili heinäkuussa 2017 Manigaultin olevan urheilullinen pelaaja joka pystyy pelaamaan sekä laitahyökkääjänä että takamiehenä ja joka kykenee tekemään pisteitä etenkin ajamalla korille. Toiviainen piti positiivisena myös Manigaultin peliasennetta ja kykyä puolustaa pallollista pelaajaa. Aamulehden kauden 2017–2018 päätösarviossa Manigaultia muun muassa kehuttiin tämän asenteesta ja puolustuspelistä.
SIG Sauer Mosquito
SIG Sauer Mosquito on sveitsiläisen Swiss Armsin valmistama .22 LR -kaliiperinen massasulkuinen, itselataava pistooli. Asetta voidaan käyttää joko yksi- tai kaksitoimisena. Ase ei ole tarkkuusase, vaan soveltuu lähinnä ampumisen harjoitteluun tai loukkuaseeksi metsästäjille. Ase muistuttaa ulkoisesti SIG Sauerin mallia P226, ja on valmistajan ilmoituksen mukaan mitoitukseltaan 90 % mallista P226.
Ase toimitetaan Sigin logolla varustetussa kovassa, muotoon puristetussa muovilaukussa, kahdella lippaalla, toisella luistin palautusjousella, lukitusavaimella ja kahdella vaihtojyvällä varustettuna.
Kenttäpurku
Aseen kenttäpurku ei vaadi työkaluja, vaan tapahtuu kääntämällä aseen vasemmalla puolella oleva salpa alakautta 180 astetta etuasentoon. Tämän jälkeen vedetään luisti taakse samalla nostaen luistia takapäästään. Kun luisti työnnetään takaisin eteen, se irtoaa. Tämän jälkeen myös palautusjousi ja ohjain irtoavat ja ase on kenttäpurettu.
Kokoaminen
Ase kootaan kenttäpurun jälkeen asentamalla palautusjousi paikalleen asennettuine ohjaimineen runkoon, laittamalla luisti paikoilleen taaksepäin vetämällä samalla luistia painaen ja sitten työntämällä luisti johteita myöten eteen. Tämän jälkeen käännetään luistin lukitussalpa alakautta takaisin purkua edeltäneeseen asentoonsa.
Kohdistaminen
Ase on tehtaalla valmiiksi kohdistettu 25 metrille niin, että tähtäyspiste on taulun mustan alueen alareuna.
Sivuttaiskohdistus tehdään takatähtäimen säätöruuvia kiertämällä. Kaiken kaikkiaan osumapistettä voidaan siirtää 8 cm 25 metrin matkalla. Jos osumat ovat oikealla, säätöruuvia kierretään myötäpäivään. Jos osumat ovat vasemmalla, säätöruuvia kierretään vastapäivään.
Puhdistaminen
Koska aseen runko on tehty polymeerimuovista, tulee tämä ottaa huomioon puhdistamisessa. Esimerkiksi liuottimia ei saa käyttää, koska aseen runko saattaa vahingoittua. Muuten kyseisen aseen puhdistukseen pätevät tavanomaiset puhdistusrutiinit.
Anders Frostenson
pienoiskuva|Anders Frostenson vuonna 1944 Anders Frostenson (23. huhtikuuta 1906 Loshult, Skåne – 4. helmikuuta 2006 Örebro) oli ruotsalainen pappi, virsirunoilija ja kirjailija. Hän oli Lovön seurakunnan kirkkoherra Tukholman hiippakunnassa. Hän on myös kääntänyt runoja ruotsiksi.
Elämä
Frostenson opiskeli kieliä, kirjallisuutta ja teologiaa Lundin yliopistossa. Hän suoritti filosofian kandidaatin tutkinnon 1928 ja teologian kandidaatin tutkinnon 1932. Hänet vihittiin papiksi 1932 ja hän sai nimityksen Tukholman Gustav Vasan seurakuntaan. Tuona aikana hän solmi avioliiton 35-vuotiaana tunnetun kirjailijan ja helluntailiikkeen johtohahmon Sven Lidmanin tyttären Ullan kanssa. Vuonna 1949 hänestä tuli Lovön seurakunnan kirkkoherra. jossa hän toimi eläkkeelle jäämiseen saakka vuoteen 1971 Vuosina 1939–1941 hän toimi myös Tukholman suomalaisen seurakunnan pappina. Vuonna 1995 kuningas Kustaa V nimitti hänet Drottningholmin linnan linnansaarnaajaksi. Vuonna 1981 hänestä tuli Lundin yliopiston kunniatohtori. Frostenson toimi ensimmäiset pappisvuotensa Gustav Vasa -seurakunnassa Tukholmassa.
Virsikirjatyö
Frostenson oli mukana Ruotsin kirkon virsikirjan uudistamisessa kahteen otteeseen, ennen vuoden 1937 ja vuoden 1986 virsikirjojen valmistumista. 1950-luvun puolivälissä Ruotsissa heräsi ajatus siitä, että tarvittaisiin uusia lasten virsiä. Svenska Missionsförbundet (Ruotsin lähetysliitto) pyysi Anders Frostensonia kirjoittamaan uusia lastenlauluja. Lähetysliiton aloite innoitti myös Ruotsin kirkkoa julkaisemaan uusia lasten virsiä. Niin Anders Frostenson ja Britt G. Hallqvist saivat tehtäväkseen kirjoittaa uusia lapsille tarkoitettuja lauluja, ja niitä ilmestyi Kyrkvisor för barn -nimisessä kirjassa vuonna 1960.
Frostenson on yksi Ruotsin johtavia virsirunoilijoita, ja hänen panoksensa vuoden 1986 virsikirjan valmistumiseen oli merkittävä. Hän kirjoitti virsiä yli 50 vuoden ajan. Vuoden 1937 Ruotsin kirkon virsikirjassa Den svenska psalmboken oli yhdeksän hänen virttään, ja vuoden 1986 kirjassa on yhteensä 56 Frostensonin kirjoittamaa ja 108 muokkaamaa virttä.
Frostenson on myös kääntänyt keskiaikaisia latinankielisiä hymnejä ja muokannut ne säkeistömuotoisiksi virsiksi. Ruotsin kirkon virsikirjassa niitä ovat muun muassa virret 158 "On Kristus noussut taivaaseen" (Ascendit Christus hodie), 422" Oi Luoja taivaan tähtivyön" (Conditor alme siderum), 497 "Tee, Jeesus, yksi päiväni" (Iam Christe, sol justitiae), 500 "Isämme, kiitos päivästä" (Deus Creator omnium) sekä 640 "Jerusalem, kaupungeista rauhan maja ainoa" (Urbs beata Jerusalem).
Frostensonin virsiä on käännetty eri kielille. Hän kirjoitti mielellään lyhyitä virsiä ja niihin lyhyitä säkeistöjä. Monet hänen virsiensä säkeistöt ovat nelirivisiä. Sellaisen kokonaisuuden voi vaivattomasti tajuta. Hän on myös muokannut ja kääntänyt useita vanhoja virsiä.
Marcello Ferrada de Noli
pienoiskuva|Marcello Ferrada de Noli vuonna 2010. Marcello Ferrada de Noli (syntynyt Chilessä 1943, italialaiset sukujuuret) on ruotsalainen epidemiologian professori emeritus ja psykiatrian tohtori (PhD, Karoliininen instituutti). Hän on Swedish Doctors for Human Rights -organisaation perustaja.
Chilessä hän kuului "Vallankumouksellisen vasemmiston liike" MIR:iin. Liike vastusti kenraali Pinochet'in sotilasvallankaappausta vuonna 1973. Sotilasvallankaappauksen jälkeen vangittiin Quiriquinan saarelle,. Ruotsin Amnesty International osaston avulla hänestä tuli vapautuksen jälkeen Geneven yleissopimuksen mukainen poliittinen pakolainen Ruotsissa 1975. Hän sai Ruotsin kansalaisuuden vuonna 1979.
Karolinska Institutetin tutkijana hän oli ”Research Fellow” Harvard Medical Schoolissa, Bostonissa Yhdysvalloissa. Sittemmin hän toimi Norjassa terveyspsykologian professorina 1997, ja vuonna 2000 hänestä tuli julkisen terveydenhuollon epidemiologian professori Gävlessä Ruotsissa, jossa keskitytään vahinkoepidemiologiaan.
Hän oli Karolinska Institutin ristikkäisvamma-epidemiologian tutkimusryhmän päällikkö vuoteen 2008 asti ja Ruotsin eettisen arviointilautakunnan varajäsen Upsalassa vuoteen 2013 saakka. Hän sai vuonna 2007 tittelin "Professor Emeritus" ja mitalin " För nit och redlighet i rikets tjänst" .
Hänen tutkimustyönsä on tunnustettu kansainvälisesti.
Anders Frostenson
Virsikirjatyö
Suomen evankelis-luterilaisen kirkon virsikirjassa on kuusi Frostensonin kirjoittamaa virttä ja suomenruotsalaisessa virsikirjassa 23. Kenties tunnetuin hänen kirjoittamansa laulu on ”Guds kärlek är som gräset”, virsi 289 Ruotsin virsikirjassa, suomenkielisenä Ruotsin kirkon virsikirjassa ”Rakkaus Herran on kuin kevätruoho”. Frostensonin tekstistä on myös useita muita suomennoksia, kuten "Jumalan rakkaus on kuin meren aava" (suom. Martti Sirviö). Sen on säveltänyt Lars Åke Lundberg.
Muu tuotanto
Frostenson julkaisi ensimmäisen runokokoelmansa Löftets båge vuonna 1931. Hän on kääntänyt lyriikkaa ruotsiksi, muiden muassa Rainer Maria Rilken ja Paul Claudelin tuotantoa. Lisäksi hän on tuottanut useita lyhytfilmejä, muun muassa ruotsalaisista runoilijoista Sven Lidman, Nils Ferlin ja Jan Fridegård.
Ruotsin kirkon virsikirjassa (2003)
(Luettelossa on suomen- ja ruotsinkieliset alkusanat Den svenska psalmboken 1986 mukaan))
Taidelainaamo
Taidelainaamo tai artoteekki ( = taide; = paikka) on paikka, josta voi lainata kuvataidetta pientä kuukausimaksua vastaan.
Taidelainaamotoiminta alkoi kirjastoista. Kuvataiteen haluttiin löytävän tiensä koteihin siinä missä kirjallisuudenkin. Kynnyksen ajateltiin olevan matalammalla kirjastossa kuin taidegalleriassa. Taidelainaamo on esimerkki reilusta kaupankäynnistä, jossa tekijälle jää oikeudenmukainen korvaus. Suomessa taidelainaamot toimivat tavallisesti gallerioissa tai taiteilijaseurojen tiloissa. Taidelainaamo voi sijaita myös yleisen kirjaston yhteydessä. Kemissä taidelainaamo on Kemin taidemuseon tiloissa.
Historia
thumb|Lyonin kirjaston taidelainaamoa (artothèque) Ranskassa. Taidetta on lainaavia organisaatioita oli ainakin jo 1800-luvulla sekä Yhdysvalloissa että Saksassa. Esimerkiksi Denverin museolla oli 1800-luvun lopulla lainattavien taideteosten kokoelma. Yhdysvaltain Illinoisiin perustettiin ensimmäinen taidelainaamo kirjaston yhteyteen 1920-luvulla.
Eurooppaan saatiin ensimmäiset taidelainaamot 1940-luvulla. Berliiniläiset taiteilijat tutustuivat matkoillaan Yhdysvalloissa sikäläisiin taidelainaamoihin ja toivat idean Eurooppaan.
Nykyään taidelainaus on erittäin suosittua monissa Euroopan maissa. Esimerkiksi Ranskassa miltei jokaisen kirjaston yhteydessä toimii artoteekki.
Suomen ensimmäinen taidelainaamo perustettiin 1971 Joensuuhun, Joensuun Taiteilijaseura ry ylläpitää lainaamoa edelleen, ja näin ollen se on Suomen vanhin. Seuraavana vuonna myös Helsinki sai oman taidelainaamonsa, mutta se jouduttiin lopettamaan kannattamattomana. Muita lainaamoja ovat esimerkiksi Lahden kaupunginkirjaston yhteyteen perustettu artoteekki ja Helsingin Taiteilijaseuran ja Helsingin kaupunginkirjaston yhteistyönä syntynyt Rikhardinkadun kirjaston yhteyteen perustettu taidelainaamo, joka aloitti toimintansa 1995.
Verkkokauppamuotoisen teosten varaamisen ja maksamisen, sosiaalisen median kautta tapahtuvien teosesittelyjen sekä juhlatilaisuuksiin paikalle tuotavien teosten avulla on pyritty edistämään taidelainojen kysyntää esimerkiksi vuonna 2020 alkaneen koronapandemian aikana.
Ahmed Gurey
Sodan alku Gragn Gureyn johdolla
Vuonna 1527 Adalin dynastia aloitti imaami Ahmed Gragn Gureyn johdolla jihadin ja tunkeutui Etiopiaan. Muslimiarmeija marssi Etiopiaan osmanien tukemana ja heidän aseistamanaan. Se surmasi kaikki, jotka kieltäytyivät kääntymästä islamin uskoon. Kolme neljännestä Etiopiasta joutui Etiopian–Adalin sodassa 1529–1543 Adalin muslimivaltion haltuun. Satoja kirkkoja hävitettiin, ja arviolta 80 prosenttia pyhistä kirjoituksista tuhoutui. Adalin joukot käyttivät tuliaseita, jotka olivat tuolloin Etiopiassa harvinaisia. Yli puolet maasta valloitettiin.
Portugalilaisten saapuminen
Täydellisen valtauksen estivät Portugalin joukot, jotka saapuivat Etiopian pyynnöstä pelastamaan kristityt. Portugalin laivasto saapui Intiasta Massawaan vuonna 1541. Heinäkuussa seurasi Christovão da Gaman komennossa 400 musketööriä, jotka liittyivät Etiopian joukkoihin. Aluksi he olivat voitolla mutta hävisivät lopulta Woflan taistelussa 1542. Etiopian joukkojen komentaja Cristovao Da Gama vangittiin ja teloitettiin. Helmikuussa 1543 Portugalin ja Etiopian joukot löivät muslimiarmeijan Wayna Dagan taistelussa. Ahmed Gurey kuoli ja Adalin dynastia hävisi sodan.
Ahmed Gurey kuoleman jälkeen
Ahmed Gureyn leski nai tämän veljenpojan Nur ibn Mujahidinin ja lupasi kostaa Ahmedin kuoleman. Lopulta Etiopian keisari Emir Nur surmattiin 1567 ja etiopialaiset karkotettiin Zeilasta 1660. Samaan aikaan Portugali yritti valloittaa Mogadishun siinä onnistumatta. Adalin dynastia hajosi pieniin heimopäälliköiden johtamiin sulttaanikuntiin. Zeila joutui Jemenin alaisuuteen, ja se liitettiin osmanien valtakuntaan.
Pyhän Jaakobin kirkko (Ljubljana)
thumb|300px|Pyhän Jaakobin kirkko. Pyhän Jaakobin kirkko on kirkkorakennus Slovenian pääkaupungissa Ljubljanassa. Sen rakennuttivat jesuiitat vuosina 1613-1615, ja se rakennettiin entisen jesuiittaluostarin paikan viereen. Vuoden 1701 tienoilla kirkkorakennus rakennettiin läpikotaisin uusiksi. Sen alttarin ja patsaiden suunnittelusta on vastannut Francesco Robba, joka teki ne vuosina 1728-1732. Kirkon yhteydessä sijaitsee kappeli, jossa on vuosina 1709-1720 rakennettu barokkialttari.
Lee Woon-jae
Lee Woon-jae (, (uudistettu latinisaatio Lee Un-jae) s. 26. huhtikuuta 1973 Cheongju) on eteläkorealainen jalkapallomaalivahti, joka edusti viimeisinä vuosinaan Chunnam Dragonsia.
Space Vol 1 & 2
Space Vol 1 & 2 on Deep Purplen livejulkaisu. Se on taltioitu vuonna 1970 Saksassa Aachenin ratsastusstadionilla. Alun perin se on julkaistu bootlegina 1970-luvun alussa. Albumi on julkaistu myös nimellä Live in Aachen 1970.
Paionia
pienoiskuva|280px|Paionian heimot kartalla. Paionia oli antiikin aikainen alue Makedonian valtakunnan pohjoispuolella. Alueen tarkkoja rajoja ei tiedetä, mutta se on sijainnut pääosin nykyisen Pohjois-Makedonian sekä Kreikan Makedonian pohjoisosan alueella. Antiikin historioitsijat pitivät paionialaisia sekä traakialaisina että illyrialaisina. Agrianit (agrianes) olivat yksi paionialaisten heimoista. Muita paionialaisia heimoja olivat siropaionialaiset, prasialaiset ja odomantialaiset.
Paionialaisia hallitsivat aluksi kuninkaat. Makedonian kuningas Filippos II kukisti paionialaiset 300-luvulla eaa. ja liitti Paionian Makedonian alaisuuteen. Paionialaiset saivat pitää vanhan hallintotapansa. Aleksanteri Suuren aikaan agrianeja hallitsi kuningas Langaros, joka lähetti Aleksanterin avuksi joukon kevytaseisia sotilaita, jotka olivat erityisen taitavia vuoristoisessa maastossa käytävässä sodankäynnissä.
Brasilian avaruusjärjestö
thumb|250px|Brasilian avaruusjärjestön logo. Agência Espacial Brasileira on vuonna 1994 perustettu Brasilian avaruusjärjestö, joka on Brasilian tiede- ja teknologiaministeriön alainen.
Sitä johtaa Sergio Gaudenzi. Vuonna 2009 järjestön pääjohtaja (president) on Carlos Ganem.
Vuonna 2009 sen budjetti on 294 miljoonaa dollaria.
Tausta
INPE (Instituto Nacional de Pesquisas Espaciais) on Brasilian avaruustutkimusinstituutti, joka perustettiin jo vuonna 1961. Tämä teko osoitti jo silloin Brasilian pyrkimystä pystyä suorituksiin, joihin länsimaat ovat onnistuneet. Tämä organisaatio ja asevoimien avaruustutkimusryhmät toimivat käytännössä Brasilian avaruusjärjestönä vuoteen 1994 asti. Vuonna 1994 avaruustoiminnan johto siirtyi asevoimilta siviilitoiminnaksi.
Avaruustoiminta alkoi Brasiliassa ionosfäärin mittauksilla kuten muissakin avaruusmaissa, koska ionosfääriä voi tutkia edullisesti palloilla ja pienillä raketeilla.
Avaruustoimintaansa Brasilia pyrki kehittämään Yhdysvaltain kanssa, mutta Yhdysvaltain teknologian vientikiellot tekivät yhteistyön Brasilialle liian kalliiksi ja hitaaksi. Se onkin kehittänyt kylmän sodan loppumisen jälkeen avaruusteknologiaansa Kiinan, Israelin, Ukrainan ja Argentiinan kanssa.
Satelliitit
9. helmikuuta 1993 laukaistiin brasilialainen SCD-1-satelliitti yhdysvaltalaisella Pegasus-kantoraketilla avaruuteen. Satelliitti lienee vain osin brasilialainen.
Brasilia on kehittänyt kaukokartoitussatelliitteja Kiinan kansantasavallan kanssa. Niillä on yhteinen CBERS- kaukokartoitussatelliittien sarja, jonka uusimpien versioiden CBERS-3:n ja CBERS-4:n värähtelytestaus tehdään Brasiliassa. Tämä on merkittävä askel kohti Brasilian täysin omaa satelliittia. Brasilia pyrkii valvomaan Amazonasin metsien tilaa näillä satelliiteilla. Se myös - toisin kuin länsimaat - jakaa kuva-aineistoa ilmaiseksi Etelä-Amerikan ja Afrikan maille. Vuoden 2010 alussa Brasilia ja Kiina ilmoittivat lykkäävänsä CBERS-3-satelliitin laukaisun vuodelta 2010 vuoden 2011 puoliväliin. CBERS-satelliittien yli miljoonaa kuvaa on ilmaiseksi Internetin kautta kaikkien käytettävissä.
Miehitetyt lennot
30. maaliskuuta 2006 brasilialainen avaruuslentäjä Marcos Pontes lensi Sojuz-avaruusaluksella ISS-avaruusasemalle Retkikunta 12:n miehistöön kuuluvana palaten maahan 8. huhtikuuta 2006.
Oma kantoraketti ja laukaisukeskus
Brasilian avaruusjärjestö rakensi 1990-luvulla Alcântaran avaruuskeskuksen. Se käytti joko venäläisiä tai ukrainalaisia insinöörejä apunaan kehittäessään kansallista VLS-1-kantorakettia. 22. elokuuta 2003 siellä räjähti tuon kantoraketin prototyyppi, jossa onnettomuudessa kuoli peräti 21 ihmistä. 23. lokakuuta 2004 VSB-30-luotainraketin laukaisu onnistui ja tätä on seurannut useita onnistuneita luotauslentoja. Brasilia aikoo laajentaa avaruuskeskustaan siten, että sinne tulisi kaikkiaan 12 laukaisutornia. Kyse on joko koelaukaisutoiminnasta tai sisältää myös luotainrakettien laukaisutornit, muussa tapauksessa keskus vaikuttaa ylimitoitetulta. Tämä ei juurikaan poikkea muiden ensimmäisten rakettien kehittäjien kokemuksista ja osoittaa, että liian suuria riskejä on otettu. Vuoden 2010 alussa Brasilian avaruusjärjestö ilmoitti kehittävänsä oman kantoraketin vuoteen 2014 mennessä, ilmeisesti ostaen teknologiaa Venäjältä.
Brasilia laukaisi kotimaisen VSB-3 kantorakettinsa 12.12.2010 ballistiselle lennolle avaruuteen, lakikorkeus on yli 290 km.
Yhteistyö
Yhteistyö Kiinan kansantasavallan kanssa kaukokartoitussatelliiteissa on Brasilian avaruustoiminnan pääsuuntia, mutta se on hankkinut rakettitekniikkaa Venäjältä tai Ukrainasta ja osallistuu ISS-avaruusaseman toteutukseen.
Brasilian avaruusjärjestö solmi lokakuun alussa 2009 4-vuotisen yhteistyösopimuksen Belgian (Belgian Space Center of Liege) kanssa.
Toijalan takana
Toijalan takana on suomalaisen laulaja-lauluntekijä Aki Sirkesalon CD-single vuodelta 2002. Singlellä ei ole muita kappaleita.
Kappale on Aki Sirkesalon säveltämä ja sanoittama. Kappaleen Sirkesalo teki TV1:n Hotelli Sointu- ohjelmassa. Sanoituksessa kertojana on pikkukaupungin hiljaiselossa ikävystynyt nuorimies, jolla ei ole juuri muuta tekemistä kuin seurata naispuolisten julkisuuden henkilöiden (Satu Silvo, Janina, Hannele, Kata) elämää kioskista ostamistaan aikakauslehdistä (Apu, Seura, 7 päivää) ja toivoa, että Janina ilmestyisi pelastavana enkelinä ostoskeskuksen parkkipaikalle.
Sirkesalo on sovittanut kappaleen tuottajina toimineiden Kalle Torniaisen ja Jesse Vainion kanssa. Vainio on vastannut myös äänityksestä. Kustantaja on Dog Day Music.
Kansikuvan on ottanut Jouko Lehtola ja layoutin on suunnitellut Knipi. Levymerkki on Sony Music Entertainmentin Epic. Suomessa yhtiön edustaja on Sony Music Entertainment (Finland) Oy. Jakelusta on huolehtinut Sony Music. CD-levyjä on valmistettu Itävallassa.
Luettelo suomalaisten muusikoiden taiteilijanimistä
Tämä on luettelo suomalaisten muusikoiden taiteilijanimistä.
Luettelo balettitermeistä
Adagio
Musiikkitermi "hitaasti". Balettiharjoittelun yhteydessä adagiolla tarkoitetaan hitaita liikesarjoja, joilla pyritään kehittämään tanssijan tasapainoa, voimaa ja kauniita linjauksia. Tällainen harjoitus voidaan tehdä joko tangossa eli à la barre tai keskilattialla eli au milieu. Yleisimmät adagiossa käytetyt liikkeet ovat pliét, port de brast, developpét, fouetté-käännökset, rond de jambe't, attitude'it, arabesque'it ja erilaiset piruetit sekä näitä yhdistävät väliaskeleet. Balettiesityksessä adagioksi kutsutaan grand pas de deux'n alkuosiota, jossa ballerina tanssii partnerinsa tukemana. Musiikin tempo ei välttämättä ole adagio, vaan termi viittaa tanssin rauhalliseen ja virtaavaan liikelaatuun.
Air, en l'
Ilmassa. Esimerkiksi rond de jambe en l'air on rond de jambe tehtynä niin, ettei jalkaa liikuteta lattian pinnassa vaan ilmassa. Vrt. à terre.
Allegro
Musiikkitermi "eloisa, ripeä". Baletin yhteydessä käytettynä tarkoitetaan nopeaan musiikkiin tehtäviä liikkeitä kuten hyppyjä. Petit allegroon kuuluvat pienet, nopeat ja suurta jalkojen näppäryyttä vaativat hypyt kuten pas assemblé tai changement de pieds. Grand allegroon kuuluvat maksimiponnistusta vaativat suuret ja usein liikkuvat hypyt kuten grand jeté tai pas jeté entrelacé. Nämä vaativat usein erilaisia vauhti- ja väliaskeleita kuten pas chassé tai pas glissade.
Allongé
Pidennetty. Käsien ojentaminen kaarevasta asennosta. Samalla kämmen käännetään kohti lattiaa. Esimerkiksi arabesque-asennossa kädet ovat allongé, jotta ne korostaisivat taakse ojennetun jalan pitkää linjaa.
Arabesque
thumb|Four different arabesquesArabialaiseen tapaan. Kuvataiteessa tarkoittaa viivaornamenttia. Asento, jossa tanssija seisoo toinen jalka ojennettuna taakse. Kädet pidetään kannatettuina harmonisessa asennossa allongé ja näin pyritään muodostamaan mahdollisimman pitkä linja sormenpäistä varpaisiin. Arabeskeja on neljä erilaista, joista 1. ja 2. ns. avoimessa asennossa (takana on yleisön puoleinen jalka) ja 3. ja 4. suljetussa (tukijalka on yleisön puoleisena).
Arrière, en
Taaksepäin.
Assemblé, pas
Koota, liittää yhteen. Hyppy, jossa työskentelevä jalka liukuu lattiaa pitkin ja heitetään ilmaan. Jalan ollessa ilmassa tukijalka ponnistaa suoraan ylös nilkka ojennettuna. Assembléssa siis ponnistetaan yhdeltä jalalta, mutta laskeudutaan kahdelle jalalle.
Aste
Astelukua 180 käytetään kuvaamaan myös jalkoihin vaadittavan aukikierron määrää: jalat käännetään lonkkanivelistä ulospäin siten, että jalkaterät ensimmäisessä asennossa muodostavat suoran linjan, jolla on sekä varpaat että kannat. Jalkaterien välissä on siis 180 asteen kulma.
Attitude
Asento, jossa tanssija seisoo yhdellä jalalla ja toinen jalka on nostettu taakse polvi hieman koukistettuna. Posé attitude effacéessa jalka on lähes suora ja posé attitude croiséessa enemmän koukistettuna. Käytössä – sekä koreografioissa että harjoittelussa – on attitude myös eteen tehtynä, vaikka perinteinen Vaganova-koulu ei sitä tunnekaan.
Aukikierto, jalkojen
Baletille tyypillinen jalkojen asento, jossa jalat kierretään lonkkanivelestä ulospäin. Sen seurauksena jalkaterät ja polvet kääntyvät sivuille. Jalkojen aukikierto mahdollistaa suuret liikeradat, mutta on myös esteettinen elementti. Ammattiin tähtääviltä baletinopiskelijoilta vaaditaan luonnostaan hyvää lonkkanivelen aukikiertoa. Tavoitteena on pystyä kaikissa viidessä perusasennossa 180 asteen aukikiertoon, jolloin varpaat osoittavat suoraan sivuille.
Avant, en
Eteenpäin.
Balancé, pas
Valssiaskeleen kaltainen keinuva askel, jossa vaihdetaan painoa jalalta toiselle.
Balancoir
Keinulauta. Jalan heitot peräkkäin eteen ja taakse samalla vartaloa poispäin heitetystä jalasta kallistaen. Voidaan tehdä joko matalana – tendu jeténä – tai korkeana – grand battement jeténä.
Ballon
Baletissa tavoiteltava vaikutelma ilmaan pysähtymisestä hypyn aikana.
Ballonné, pas
Pomppiva askel. Hyppy yhdellä jalalla. Ilmassa toinen jalka ojentuu sur le cou-de-pied'stä ja koukistuu taas alastulossa.
Ballotté, pas
Heitelty askel. Hyppyliike, jossa ojennetaan jalka vuoroin eteen ja taakse jalalta toiselle hypäten. Samalla vartalo kallistuu hieman poispäin ojennetusta jalasta. Näin syntyy liikkeen keinuva, "heittelehtivä" vaikutelma. Jalan avaus tehdään joko suorana tai koukistuksen kautta.
Basque
Baskilainen.
Barre
Tanko. Balettitanko on vaakasuunnassa oleva seinään tai lattiaan kiinnitetty tanko, josta tanssija voi pitää tukea harjoitellessaan tekniikkaa. Balettitunnin alussa tehdään aina perusharjoitukset tangossa ennen siirtymistä keskilattialle. Tankosarjoihin kuuluvat yleensä pliét, tendut, tendu jetét, fondut, rond de jambet, frappét, developpét ja grand battement jetét.
Batterie
Iskut. Nimike kaikille iskuilla (battu) tehtäville hypyille.
Battements divisés en quart
Neljänneksiin jaetut iskut. Liikesarja, joka koostuu neljästä dévéloppéesta eteen jatkaen liikettä nejännesfouetté-käännöksellä. Sarjan aikana siis käännökset muodostavat yhden ympyrän.
Battu
Lyöty, isketty. Liikesanan liitteenä kertoo, että liike tehdään jalkojen iskulla/iskuilla yhteen. Esimerkiksi pas jeté battu on pas jeté iskien jalat yhteen ilmalennon aikana.
Bras
Kädet, käsivarret.
Brisé, pas
Rikottu, hajonnut. Brisé on periaatteessa eteen tai taakse tehty liikkuva pas assemblé battullä eli jalkojen iskulla ilmassa viidennessä asennossa. Briséessä eteenpäin ilmaan heitetään viidennestä asennosta takimmainen jalka ensimmäisen asennon kautta liu'uttaen, se isketään ilmassa ponnistavan jalan eteen viidenteen asentoon ja palautetaan takaisin takimmaiseksi laskeuduttaessa alas viidenteen asentoon demi plié. Tehdään myös jalan heitolla taakse. Hypyllä liikutaan heitetyn jalan suuntaan.
Cabriole, pas
Hyppy jossa ojennetut jalat lyödään yhteen ilmassa. Petite cabriolessa jalat nousevat 45 asteen kulmaan ja grande cabriolessa 90 asteen kulmaan. Liikkeessä toinen jalka heitetään ilmaan ja tukijalka ponnistaa perään iskien toisen jalan vielä korkeammalle. Laskeutuminen tehdään ponnistaneelle jalalle.
Chaînés, tours
Ketjut, lenkit. Käytetään myös pidempää nimikettä tours chaînés déboulés. Liike koostuu jatkuvana sarjana tehdyistä askelista samalla ympäri pyörien puolivarpailla tai au pointe.
Changement de pieds
Jalkojen vaihto. Changement'it ovat hyppyjä viidennessä asennossa, joissa vaihdetaan ilmassa etujalan ja takajalan paikkaa. Hypyt tehdään joskus myös en pointe hyppien.
Chassé, pas
Takaa-ajettu. Hyppy, jossa jälkimmäinen jalka "ajaa takaa" etumaista. Suomeksi vastaava termi on laukka-askel.
Cinquiéme
Viides.
Contre-temps
Vastaliike. Kulkusuuntaa muuttava askel, joka voidaan tehdä myös hyppynä.
Corps
Vartalo.
Côté, de
Sivuttain.
Cou-de-pied, sur le
Nilkalla. Asento jalka koukistettuna tukijalan nilkan korkeudelle. Työskentelevä jalka voi olla joko tukijalan edessä, sivulla nilkan ympäri kiertyneenä tai takana.
Coupé, pas
Katkaistu askel. Tukijalan lähelle astuttu askel, jolla tukijalkaa vaihdetaan esimerkiksi juuri ennen ojennusta tai hyppyä. Pas coupé dessous'ssa (alle) astutaan tukijalan taakse ja dessus'ssä (päälle) tukijalan eteen.
Couru
Juosten. Esimerkiksi pas de bourrée couru: pienet juoksuaskeleet varpailla liikkuen eteen- tai taaksepäin.
Croisé, croisée
Ristissä. 1/8-käännöksen verran sivuttain yleisöön käännetty asento, jossa tanssijan jalat näyttävät yleisöstä katsottuna olevan ristissä eli yleisön puoleinen jalka on etumaisena. Ns. suljettu asento.
Croix, en
Ristiin. Ristin sakaroiden suuntiin tehty liike eli neljännestä asennosta toiseen ja toisesta neljänteen. Esimerkiksi tendun voi tehdä en croix, jolloin se tehdään peräkkäin eteen, sivulle, taakse ja sivulle.
Danse de caractère
Karakteritanssi. Kansallisia tai kansantansseja esitettynä baletin liikekielellä. Esimerkiksi moldovalainen, venäläinen tai unkarilainen tanssi.
Dedans, en
Sisäänpäin. Liike tehtynä kiertäen takaa eteenpäin, esimerkiksi rond de jambe en dedans. Piruettien yhteydessä tarkoittaa sisäänpäin, kohti tukijalkaa. Vastakohta on en dehors. Tarkoittaa myös sitä, kun koko liikesarja alkaa taaksepäin.
Dehors, en
Ulospäin. Liike tehtynä kiertäen edestä taaksepäin. Piruettien yhteydessä ulospäin, poispäin tukijalasta. Vastakohta on en dedans. Käytetään myös tehtäessä koko liikesarja eteenpäin alkaen.
Demi
Puoli. Liikesanan liitteenä tarkoittaa liikkeen tekotapaa puolittain. Vrt. grand.
Derrière
Takana.
Dessous
Alle. Tarkoittaa työskentelevän jalan siirtymistä tukijalan taitse.
Dessus
Päällä. Tarkoittaa työskentelevän jalan siirtymistä tukijalan editse.
Deuxième
Toinen.
Devant
Edessä.
Développé, battement
Jalannosto koukistuksen kautta suoraksi ilmaan.
Diagonale, en
Diagonaaliin. Liikutaan tilassa diagonaalisesti eli nurkasta nurkkaan.
d'ici de la
Jalan nopea demi rond ja palautus takaisin.
Double
Kaksois-. Liite, jolla ilmaistaan liikkeen kahdentuminen. Esimerkiksi battement frappé doublessa yhdistetään petit battement ja frappé peräkkäin, jolloin iskuja nilkassa tulee kaksi peräkkäin.
Écarté
Sivuun vedetty. Asento, jossa vartalo on kääntyneenä yleisöstä viistoon ja jalka ojennettuna itsestä sivulle. Écarté devantissa jalka on etuviistossa ja écarté derriéressä takaviistossa.
Échappé, pas
Échappe on liike jonka aikana jalat avataan suljetusta asennosta. Échappén voi tehdä joko hyppynä tai au pointe:
Effacé, effacée
Effacé on yksi vartalon perussuunnista. Tanssija seisoo 1/8-käännöksen verran viistosti yleisöön siten, että jalat näyttävät olevan "avoimessa asennossa" eli yleisön puoleinen jalka on takimmaisena. Effacén vastakohta on croisé.
En face
Kasvokkain. Vartalon suunta yleisöön päin.
Entrechat
Hyppy, jonka aikana tanssija nopeasti vie ojennetut jalat ristiin eteen ja taakse iskien. Tärkeä batterie-hyppyperhe. Entrechat't nimetään kolmesta kymmeneen riippuen siitä kuinka monta kertaa jalat ristitään hypyn aikana. Parillisilla numeroilla ilmaistaan hypyt, joissa tullaan alas kahdelle jalalle ja parittomilla numeroilla yhdelle jalalle päättyvät.
Entrelacé, pas jeté
Grand allegro -hyppy, jossa ponnistettaessa heitetään toinen jalka eteen, käännytään ilmassa puoli kierrosta ja samalla vaihdetaan jalkoja siten, että ponnistanut jalka jää alastullessa taakse arabesqueen.
Emboîté, pas
Askeleet toistensa sisään. Hyppyjä jalalta toiselle ilmassa molemmat jalat ojentaen. Sama asento vaihtuu jalalta toiselle hypyllä. Tehdään monissa eri asennoissa joko paikallaan tai liikkuen sekä myös kääntyen en tournant.
Épaulment
Olkapään suuntaan. Vartalon asento kääntyneenä 1/8-käännöksen verran viistoon ja katse on yleisön puoleisen olkapään suuntaan. Vrt. en face. Épaulment voi olla croisé tai effacé riippuen siitä, kumpi jalka on etumaisena. Jalkojen ensimmäisessä tai toisessa asennossa ei koskaan olla épaulement, vaan ainoastaan kolmannessa, neljännessä tai viidennessä asennossa sekä asennoissa yhdellä jalalla seisten ja toinen jalka edessä tai takana.
Exercises à la barre
Harjoitukset tangolla, tankosarjat. Jokaisen balettitunnin alussa tehdään perusharjoitukset eli tankosarjat yhdellä tai kahdella kädellä tankoon tukien. Tankosarjat ovat klassisen baletin oppimisen perusta. Tankoon tukien liikkeitä on helpompi harjoitella ja kehittää tekniikkaa puhtaammaksi, kun ei tarvitse keskittyä niin paljon tasapainossa pysymiseen. Liikkeiden lisäksi pyritään kehittämään lihasvoimaa, notkeutta, lonkkien aukikiertoa ja vartalon kannatusta. Tankosarjat vaihtelevat hieman oppilaiden tason ja opettajan mukaan, mutta yleensä ne sisältävät nämä elementit:
Exercises au milieu
Harjoitukset keskilattialla. Tangossa tehtyjen harjoitusten jälkeen siirrytään keskilattialle, jossa liikkeet tehdään ilman tukea. Jo tangossa tehtyjen liikkeiden lisäksi harjoitellaan muun muassa port de brasita, temps liétä, piruetteja. Liikesarjoihin voidaan nyt lisätä myös tilassa liikkuvia askeleita. Tärkeä osa keskilattiaharjoituksia on ns. grand adagio, jolla harjoitetaan tasapainoa ja käsien, vartalon ja jalkojen liikkeiden yhteyttä. Grand adagion liikeosia ovat muun muassa korkeat jalannostot, tasapainot, vartalon taivutukset sekä käännökset.
Failli, pas
Kaatunut. Tehdään sekä hyppynä että askeleena. Molemmille tunnusomaista on "kaatuminen" eteenpäin pas tombéhen kääntyen croisésta croiséhen samalla kiertäen vartaloa katseen säilyessä yleisön suuntaan.
Flic
Jalka tuodaan sur le cou-de-pied'hen pyyhkäisten päkiällä lattiaa.
Fli-flac
Tehdään ensin flic tukijalan eteen, avataan jalkaa hiukan sivulle ja pyyhkäistään päkiällä uudestaan lattiaa ja suljetaan jalka taakse sur-le-cou-de-piedhen, avataan haluttuun suuntaan. Liike voidaan aloittaa myös sulkien ensin taakse.
Fondu, battement
Sula, sulanut. Fondun alussa tukijalka on pliéssä ja työskentelevä jalka sur le cou-de-pied'ssä. Samalla kun tukijalka suoristuu, työskentelevä jalka ojentuu eteen, sivulle tai taakse. Liike pyritään suorittamaan erittäin pehmeästi, jatkuvasti ja sulavasti.
Fouetté
Viilettää, kiitää. Fouettésta on paljon erilaisia variaatiota, joista tunnetun varmaankin on tour fouetté (fouetté en tournant). Kaikissa fouétte-liikkeissä tapahtuu sekä vartalon käännös että työskentelevän jalan suunnan vaihtuminen suhteessa tukijalkaan (esimerkiksi edestä taakse).
Frappé, Battement
Isketty, naputettu. Jalan terävä isku sur le cou-de-pied -asentoon ja takaisin ojennukseen. Tehdään myös koukistaen työskentelevän jalan nilkka sur le cou-de-piedssä.
Grand, grande
Suuri, iso. Liikesanan liitteenä käytettynä kuvaa liikkeen suoristustapaa mahdollisimman suurella liikelaajuudella.
Grand battement jeté
Jalan heitto korkealle suorana.
Grand (pas) jeté
Suuri heitetty. Korkealla jalanheitolla alkava loikka jalalta toiselle. Ilmassa yritetään saada jalat avautumaan spagaattiin. Yleisimmin hyppysuunta on eteenpäin, mutta myös sivulle ja taaksepäin tehtävät muodot ovat olemassa.
Grand jeté pas de chat
Suuri kissa-askel. Grand jeté siten, että jalka heitetään eteen ponnistettaessa developpén eli koukun kautta.
Grand rond de jambe jeté
Suuri heitetty jalan ympyrä. Jalan heitto, joka lähtee hieman koukistetusta asennosta etuviistosta (rond en dehors'issa). Heitolla varvas piirtää suuren korkean kaaren sivulle ja tulee alas ojennukseen lattiaan taakse. En dedans alkaa takaviistosta ja päättyy ojennukseen eteen.
Jalkojen asennot
Baletissa on käytössä viisi erilaista aukikierrettyjen jalkojen perusasentoa. Kuudettakin asentoa nimikkeenä käytetään, mutta siinä jalat ovat vierekkäin varpaat eteenpäin suunnattuina. Koska aukikierto puuttuu, sitä ei lasketa varsinaisten perusasentojen joukkoon, vaikka asento esiintyykin sekä koreografiassa että balettiharjoittelussa. Kaikissa viidessä (kuudessa) asennossa seistään vartalon paino tasaisesti molemmilla jaloilla. Ensimmäisessä, toisessa ja kuudennessa asennossa jalat ovat vierekkäin ja kolmannessa, neljännessä ja viidennessä peräkkäin. Jalat voivat olla näissä asennoissa peräkkäin joko oikea tai vasen jalka edessä. Ks. aukikierto.
Jambe
Sääri, jalka.
Jeté
Heitetty.
Käsien asennot
Käsiasentojen nimityksissä on eroja eri koulukuntien välillä. Vaganova-metodi tuntee käsien kolme perusasentoa sekä niiden lisäksi ns. valmistavan perusasennon.
Lisäksi vakiintuneita nimikkeitä ovat näiden perusasentojen välissä olevat alempi ensimmäinen asento, joka on korkeudeltaan valmistavan perusasennon ja ensimmäisen asennon välissä, sekä alempi toinen asento, joka on korkeudeltaan valmistavan perusasennon ja toisen asennon välissä. Lisää variaatioita käsiasentoihin saadaan allongé-liikkeellä. Se tarkoittaa käden asennon pidentämistä pyöreästä asennosta. Samalla kämmen kääntyy kohti lattiaa. Allongén voi tehdä mistä tahansa käsien perusasennosta. Joissakin koulukunnissa on omat nimikkeet sellaisille käsiasennoille, joissa kädet ovat keskenään eri asennoissa, mutta ne muodostuvat edellä lueteltujen asentojen yhdistelmistä.
Leçon
Opetus, tunti.
Libretto
Baletin tarinan sisältävä käsikirjoitus.
Manège, en
"Maneesissa". Liikkeen reittiä kuvaava termi, joka kertoo liikesarjan muodostavan ympyrän.
Ouvert, ouverte
Auki, avonainen. Termi voidaan liittää asentoihin (toinen ja neljäs ovat ouvertes), raajoihin, suuntiin, tiettyihin sarjoihin tai askeliin.
Pas
Askel. Useimmiten käytetään etuliitteenä, kuten seuraavissa:
Pas jeté
Heitetty askel. Hyppynä alkaa jalan heitolla ilmaan, ponnistus ilmaan jalat avattuina ja alas ilmaan heitetylle jalalle. Varpailla: askel tasapainoon yhdelle jalalle. Voidaan tehdä paikallaan pysyen tai liikkuen eri suuntiin.
Penché, penchée
Nojautua. Käytetään liiketermin liitteenä. Esimerkiksi arabesque penchée'ssa vartalo nojautuu alaspäin ja taakse ojennettua jalkaa nostetaan kohti kattoa.
Petit, petite
Pieni. Liikesanan liitteenä käytettävä termi, joka kuvaa liikemuodon pienuutta – esimerkiksi hypyn tai asennon mataluutta.
Petits battements (sur le cou-de-pied)
Pienet nopeat iskut jalan nilkassa sur le cou-de-pied. Jalka vaihtuu joka iskulla edestä taakse ja takaa eteen.
Pied
Jalkaterä.
Piqué
Pistetty. Terävä astuminen työskentelevälle jalalle puoli- tai kokovarpaille.
Pirouette
Pyöriä. Piruetti on ehkä tunnetuin balettiliike. Vauhti piruettiin otetaan liikettä edeltävästä pliéstä, josta ponnistetaan yhdelle jalalle puolivarpaille tai kokovarpaille. Tässä asennossa pyöritään ponnistuksessa saadulla vauhdilla haluttu määrä kierroksia. Tavallisimmin piruetin harjoittelu aloitetaan viidennestä asennosta, jossa tukijalka on pyöriessä ojennettuna ja toinen jalka sur le cou-de-pied. Erittäin tärkeää piruettia tehdessä on tasapaino ja todella hyvä vartalon kannatus, että painopiste pysyy oikeassa paikassa. Pyöriessä katse keskitetään tiettyyn pisteeseen ja päätä käännetään ripeästi, että katse pysyisi mahdollisimman keskeytymättömästi pisteessä. Piruetit tehdään en dedans tai en dehors.
Plié
thumb|Ballet exercise: demi pliéTaivuttaa, taivutettu. Plié on baletin perusliikkeitä, jonka hyvä hallitseminen on pohjana niin hypyille kuin pirueteillekin. Pliéssä tanssija koukistaa polviaan eli kyykistyy hieman. Monen liikkeen pohjana on demi plié, jossa tehdään vain pieni plié, mutta pliéstä on myös syvempi versio – grand plié, jossa painutaan alas asti ja kantapäät nousevat irti lattiasta (paitsi II asennon grand pliéssä). Tunnin alussa tangossa tehdään yleensä plié-sarja ensimmäisessä, toisessa, neljännessä ja viidennessä asennossa. Plié voidaan tehdä myös yhdellä jalalla seisten.